Teema: palun abi!
Võtsime 3 päeva tagasi perre kassipoja. Esimest korda, nii et meie kogemused tulevad kõik raamatutest või tuttavatelt. Kiisu on võrratu - mängib, kasutab liivakasti - aga EI SÖÖ! Peres, kust me ta saime sai ta ainult emapiima. Oleme pakkunud nii kuiva kui purgitoitu, kumbagi ei võta. Vett natuke lakub. Eile käisin ka arsti juures, kes ütles, et kass on liiga suur, et kassipiimaasendajat anda, pakkugu me ikka purgitoitu, seda on kergem süüa, küll ta sööma hakkab. Andis veel rohtu ka söögiisu parandamiseks. Kass aga ikka toitu ei taha. Täna panin siis alustassi peale natuke (poe)piima ja kass hakkas kohe lakkuma. Arst aga ütles, et piim pole hea, tegevat kõhu lahti. Aga see on ainus, mida loomake 3 päeva jooksul on nõustunud sööma! Mida teha? Kas ma teen selle piimaga talle head või halba? Kas teie kassipojad on piima joonud?